CELEX: 52010SC0743
Language: da
Date: 2010-06-15
Title: Forslag til Rådets afgørelse om et uforholdsmæssigt stort underskud i Danmark

DA
DA    DA
 ---pagebreak---    EUROPA-KOMMISSIONEN
                                  Bruxelles, den 15.6.2010
                                  SEK(2010) 743 endelig
                      Forslag til
                RÅDETS AFGØRELSE
   om et uforholdsmæssigt stort underskud i Danmark
DA                                                         DA
 ---pagebreak---                                                 BEGRUNDELSE
   1.        ANVENDELSE           AF    STABILITETS-         OG      VÆKSTPAGTEN           I   DEN   AKTUELLE
             KRISESITUATION
   Mange EU-lande står i dag over for offentlige underskud, der ligger over traktatens
   referenceværdi på 3 % af BNP. Den ofte kraftige forværring af underskuddet og den
   offentlige gæld skal ses i sammenhæng med den globale finanskrise og økonomiske nedgang
   af hidtil uset omfang i 2008/09. Flere faktorer gør sig gældende. For det første resulterer den
   økonomiske nedgang i lavere skatteindtægter og stigende udgifter til sociale ydelser (f.eks.
   arbejdsløshedsunderstøttelse). For det andet mener Kommissionen, at finanspolitikken har en
   vigtig rolle at spille i den nuværende ekstraordinære situation, og derfor opfordrede den til
   gennemførelse af finanspolitiske stimulerende foranstaltninger i sin europæiske økonomiske
   genopretningsplan fra november 2008, som blev godkendt af Det Europæiske Råd i
   december. I planen understreges det, at de stimulerende foranstaltninger bør gennemføres
   rettidigt, være målrettede og midlertidige og differentieres medlemsstaterne imellem for at
   tage hensyn til deres forskelligartede situation hvad angår bæredygtigheden i de offentlige
   finanser og konkurrenceevne, og at de bør trækkes tilbage, når de økonomiske forhold bliver
   bedre. Endelig har adskillige medlemsstater taget forskellige skridt til at stabilisere deres
   finansielle sektor, hvoraf nogle smitter af på den offentlige gæld eller indebærer en risiko for
   større underskud og gæld i fremtiden, om end nogle af omkostningerne forbundet med den
   offentlige støtte kan hentes hjem igen i fremtiden.
   Kommissionen skal i henhold til stabilitets- og vækstpagten indlede proceduren i forbindelse
   med uforholdsmæssigt store underskud, når en medlemsstats offentlige underskud overskrider
   referenceværdien på 3 % af BNP. Ændringerne af stabilitets- og vækstpagten i 2005 tjente til
   at sikre, at hele den økonomiske og finansielle baggrund tages med i betragtning i alle faser af
   proceduren i forbindelse med uforholdsmæssigt store underskud. På den måde bliver pagten
   en ramme, der kan benyttes som støtte for politikker, der hurtigt kan gøre de offentlige
   finanser sunde igen i den givne økonomiske situation og dermed sikre holdbarhed i de
   offentlige finanser på lang sigt.
   2.        HIDTIDIGE FASER I PROCEDUREN I FORBINDELSE MED UFORHOLDSMÆSSIGT STORE
             UNDERSKUD
   Der er i artikel 126 i traktaten om Den Europæiske Unions funktionsmåde fastsat en
   procedure i forbindelse med uforholdsmæssigt store underskud. Proceduren er nærmere
   specificeret i Rådets forordning (EF) nr. 1467/97 om fremskyndelse og afklaring af
   gennemførelsen af proceduren i forbindelse med uforholdsmæssigt store underskud1, som
   indgår i stabilitets- og vækstpagten.
   I henhold til traktatens artikel 126, stk. 2, skal Kommissionen overvåge, om budgetdisciplinen
   overholdes, på grundlag af følgende to kriterier: a) hvorvidt det forventede eller faktiske
   offentlige underskud overstiger referenceværdien på 3 % af bruttonationalproduktet (BNP)
   1
           EFT L 209 af 2.8.1997, s. 6. Der tages i rapporten også hensyn til "Specifikationer om gennemførelsen
           af stabilitets- og vækstpagten og retningslinjer for stabilitets- og konvergensprogrammernes indhold og
           form", som Økofin-Rådet godkendte den 10. november 2009, og som findes på følgende websted:
            http://ec.europa.eu/economy_finance/sgp/legal_texts/index_en.htm.
DA                                                         2                                                       DA
 ---pagebreak---    (medmindre underskudskvoten er faldet væsentligt og vedvarende og har nået et niveau, der
   ligger tæt på referenceværdien, eller, alternativt, overskridelsen af referenceværdien kun er
   exceptionel og midlertidig, og underskudskvoten fortsat ligger tæt på referenceværdien), og
   b) hvorvidt den offentlige gæld overstiger referenceværdien på 60 % af BNP (medmindre
   gældskvoten mindskes tilstrækkeligt og nærmer sig referenceværdien i et tilfredsstillende
   tempo).
   Ifølge traktatens artikel 126, stk. 3, skal Kommissionen udarbejde en rapport, hvis en
   medlemsstat ikke opfylder kravene i forbindelse med et af eller begge disse kriterier. I
   rapporten skal der ligeledes "tages […] hensyn til, om det offentlige underskud overstiger de
   offentlige investeringsudgifter, samt til alle andre relevante forhold, herunder medlemsstatens
   økonomiske og budgetmæssige situation på mellemlang sigt".
   På grundlag af de data, som de danske myndigheder indberettede i april 20102, og
   Kommissionens økonomiske prognose fra foråret 2010 vedtog Kommissionen den 12. maj
   2010 en rapport efter artikel 126, stk. 3, om Danmark3.
   Derefter og i overensstemmelse med artikel 126, stk. 4, afgav Det Økonomiske og Finansielle
   Udvalg en udtalelse om Kommissionens rapport den 27. maj 2010.
   3.         FOREKOMSTEN AF ET UFORHOLDSMÆSSIGT STORT UNDERSKUD
   Ifølge de oplysninger, som de danske myndigheder indsendte i april 2010, forventes det
   offentlige underskud i Danmark i 2010 at blive på 5,4 % af BNP og således overskride
   referenceværdien på 3 % af BNP. I sin rapport efter artikel 126, stk. 3, fandt Kommissionen,
   at det planlagte underskud ikke lå tæt på referenceværdien på 3 % af BNP, og at den planlagte
   overskridelse af referenceværdien ikke kunne betegnes som exceptionel i traktatens og
   stabilitets- og vækstpagtens forstand. Navnlig var den resultatet af et alvorligt økonomisk
   tilbageslag i traktatens og stabilitets- og vækstpagtens forstand. I henhold til Kommissionens
   prognose fra foråret 2010 forventes det reale BNP i Danmark igen at vokse med 1,6 % efter
   det skarpe fald på 4,9 % i 2009. Recessionen i 2009 afspejlede det abrupte fald i det private
   forbrug, investeringer og eksporten som en udløber af finanskrisen og den globale recession,
   navnlig det kraftige fald i efterspørgslen fra Danmarks største handelspartnere (Tyskland, Det
   Forenede Kongerige, Sverige og Norge). Underskuddet i 2010 er en konsekvens af både den
   økonomiske nedgang og de stimulerende foranstaltninger, som de danske myndigheder har
   truffet i overensstemmelse med den europæiske økonomiske genopretningsplan. Den
   forventede overskridelse af referenceværdien kan imidlertid ikke betegnes som midlertidig. I
   henhold til Kommissionens prognose fra foråret 2010 vil underskuddet falde til 4,9 % af BNP
   i 2011 med uændret politik4. Traktatens underskudskriterium er ikke overholdt.
   2
            I henhold til Rådets forordning (EF) nr. 479/2009 skal medlemsstaterne to gange om året underrette
            Kommissionen om deres forventede og faktiske offentlige underskud og om niveauet for deres
            offentlige gæld. Danmarks seneste findes på følgende websted:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
   3
            Alle dokumenter vedrørende proceduren i forbindelse med det uforholdsmæssigt store underskud i
            Danmark findes på følgende websted:
            http://ec.europa.eu/economy_finance/sgp/deficit/countries/index_en.htm.
   4
            Prognosen baseret på uændret politik tager hensyn til, at de ekstraordinære foranstaltninger forbundet
            med krisen er trukket (delvist) tilbage.
DA                                                         3                                                         DA
 ---pagebreak---    Ifølge de oplysninger, som de danske myndigheder indsendte i april 2010, ligger den
   offentlige bruttogæld fortsat under referenceværdien på 60 % af BNP, og den forventes at
   komme til at andrage 45,1 % af BNP i 2010. I henhold til Kommissionens prognose fra
   foråret 2010 vil gældskvoten udgøre 46 % af BNP i 2010 og vokse til 49,5 % af BNP i 2011,
   men den forbliver under referenceværdien på 60 % af BNP. Traktatens gældskriterium er
   opfyldt.
   I overensstemmelse med bestemmelserne i traktaten og stabilitets- og vækstpagten
   analyserede Kommissionen i sin rapport også "andre relevante forhold". I henhold til
   stabilitets- og vækstpagten kan der kun tages hensyn til disse forhold i de faser, der ligger
   forud for afgørelsen om, at der foreligger et uforholdsmæssigt stort underskud, hvis
   underskuddet opfylder den dobbelte betingelse om, at det skal ligge tæt på referenceværdien,
   og at overskridelsen af referenceværdien skal være midlertidig. I Danmarks tilfælde er denne
   dobbelte betingelse ikke opfyldt. Særskilt betragtet forekommer de relevante faktorer i denne
   sag at være relativt gunstige.
   Det Økonomiske og Finansielle Udvalgs udtalelse efter traktatens artikel 126, stk. 4, stemmer
   overens med vurderingen i Kommissionens rapport i henhold til artikel 126, stk. 3.
   Med henvisning til Kommissionens rapport i henhold til artikel 126, stk. 3, og Det
   Økonomiske og Finansielle Udvalgs udtalelse i henhold til artikel 126, stk. 4, finder
   Kommissionen, at der foreligger et uforholdsmæssigt stort underskud i Danmark.
   Kommissionen vedtog den [15. juni 2010] en udtalelse herom, som hermed afgives til Rådet i
   overensstemmelse med traktatens artikel 126, stk. 5. Kommissionen foreslår, at Rådet træffer
   afgørelse i overensstemmelse hermed, jf. artikel 126, stk. 6. Herudover forelægger
   Kommissionen Rådet en henstilling med henblik på Rådets henstilling til Danmark om at
   bringe situationen med et uforholdsmæssigt stort underskud til ophør, jf. traktatens artikel
   126, stk. 7.
   4.        HENSTILLINGER       MED HENBLIK PÅ AT BRINGE                 SITUATIONEN    MED     ET
             UFORHOLDSMÆSSIGT STORT UNDERSKUD TIL OPHØR
   I henhold til artikel 3, stk. 4, i Rådets forordning (EF) nr. 1467/97 skal der i en Rådets
   henstilling i henhold til artikel 126, stk. 7, fastsættes en frist på højst seks måneder for den
   pågældende medlemsstats iværksættelse af virkningsfulde foranstaltninger, og der skal
   fastsættes en frist for korrektionen af det uforholdsmæssigt store underskud, "som bør
   gennemføres i året efter, at det er konstateret, medmindre der foreligger særlige
   omstændigheder". Det følger af forordningens artikel 2, stk. 6, at der ved beslutningen om,
   hvorvidt der optræder særlige omstændigheder, skal tages hensyn til de "relevante forhold",
   som er gennemgået i Kommissionens rapport i henhold til traktatens artikel 126, stk. 3. I
   henstillingen skal Rådet i henhold til forordningens artikel 3, stk. 4, opfordre medlemsstaten
   til at opnå en "årlig minimumsforbedring på som benchmark mindst 0,5 % af BNP af den
   konjunkturkorrigerede saldo ekskl. engangsforanstaltninger og midlertidige foranstaltninger
   for at sikre, at det uforholdsmæssigt store underskud korrigeres inden for fristen i
   henstillingen".
   I Danmarks tilfælde anses der at foreligge særlige omstændigheder, der er relevante for den
   mere fleksible anvendelse af proceduren i forbindelse med uforholdsmæssigt store underskud
   siden ændringen af stabilitets- og vækstpagten i 2005. Navnlig afspejlede recessionen i 2009
   det abrupte fald i det private forbrug, investeringer og eksporten som en udløber af
DA                                                  4                                               DA
 ---pagebreak---    finanskrisen og den globale recession, særlig det kraftige fald i efterspørgslen fra Danmarks
   største handelspartnere (Tyskland, Det Forenede Kongerige, Sverige og Norge).
   Underskuddet i 2010 er en konsekvens af både den økonomiske nedgang og de
   stimulusforanstaltninger, som de danske myndigheder har truffet i overensstemmelse med den
   europæiske økonomiske genopretningsplan.
   På denne baggrund er det rimeligt at se på korrektionen af det uforholdsmæssigt store
   underskud på mellemlang sigt og fastsætte 2013 som frist for korrektionen. I erkendelse af, at
   Danmarks budgetstilling i 2010 var resultatet af dels de foranstaltninger, der blev truffet som
   reaktion på krisen, og som beløb sig til 2,2 % af BNP i 2009 og 1,3 % i 2010, hvilket var en
   passende respons i overensstemmelse med den europæiske økonomiske genopretningsplan,
   dels de automatiske stabilisatorers frie spil, bør de danske myndigheder gennemføre de
   finanspolitiske foranstaltninger i 2010 som planlagt. Da der især ikke optræder større
   økonomiske uligevægte, vil en troværdig og holdbar tilpasningskurs kræve, at de danske
   myndigheder sikrer en gennemsnitlig årlig strukturel tilpasning på ½ % af BNP i perioden
   2011-2013, præciserer de foranstaltninger, som er nødvendige for at korrigere det
   uforholdsmæssigt store underskud senest i 2013, hvis konjunkturforholdene tillader det, og
   fremskynder nedbringelsen af underskuddet, hvis de økonomiske eller budgetmæssige vilkår
   bliver gunstigere end forventet på nuværende tidspunkt.
   En forstærket overvågning som led i proceduren i forbindelse med uforholdsmæssigt store
   underskud, som forekommer nødvendig i betragtning af fristen for korrektionen af det
   uforholdsmæssigt store underskud, vil kræve en regelmæssig og rettidig kontrol med de
   fremskridt, der gøres med gennemførelsen af den strategi for konsolidering af de offentlige
   finanser, der skal bidrage til at korrigere det uforholdsmæssigt store underskud. I denne
   forbindelse kunne det være nyttigt at afsætte et særskilt kapitel til dette spørgsmål i
   opdateringerne af Danmarks konvergensprogram i årene 2010-2013.
        Sammenligning af centrale makroøkonomiske og budgetmæssige fremskrivninger
                                                                      2007     2008      2009      2010    2011      2012     2013
                Realt BNP                    KOM forår 2010            1,7     -0,9       -4,9      1,6     1,8         -       -
               (% ændring)                   KP februar 2010            -      -0,9       -4,3      1,3     1,6        2,0     2,3
                Outputgab1                  KOM forår 2010²            2,6      0,2       -5,1     -3,9    -2,7         -       -
         (% af potentielt BNP)              KP februar 20103            -       0,3       -4,5     -3,9    -3,1       -2,0    -0,9
             Offentlig saldo                 KOM forår 2010            4,8      3,4       -2,7     -5,5    -4,9         -       -
               (% af BNP)                    KP februar 2010            -       3,4       -2,9     -5,3    -4,1       -3,1    -1,8
              Primær saldo                   KOM forår 2010            6,3      4,8       -0,7     -3,4    -2,7         -       -
               (% af BNP)                    KP februar 2010            -       4,8       -1,3     -3,7    -2,3       -1,2     0,3
      Konjunkturkorrigeret saldo1            KOM forår 2010            3,1      3,3        0,6     -3,0    -3,1         -       -
               (% af BNP)                    KP februar 2010            -       3,2        0,0     -2,8    -2,1       -1,7    -1,1
            Strukturel saldo4                KOM forår 2010            3,1      3,3        0,6     -2,7    -3,1         -       -
               (% of GDP)                    KP februar 2010            -       3,2        1,4     -1,1    -1,0       -0,8    -0,3
          Offentlig bruttogæld               KOM forår 2010           27,4     34,2      41,6      46,0    49,5         -       -
               (% af GDP)                    KP februar 2010            -      33,4      38,5      41,8    46,2       48,3    48,1
    Anm.:
    1
      Outputgab og konjunkturkorrigerede saldi fra programmerne som genberegnet af Kommissionens tjenestegrene på basis
    af oplysningerne i programmerne.
    2
      Baseret på en skønnet potentiel vækst på henholdsvis 1,4 %, 0,6 %, 0,5 % og 0,9 % i årene 2008-2011.
    3
      Baseret på en skønnet potentiel vækst på henholdsvis 1,4 %, 0,6 %, 0,5 % og 0,9 % i årene 2008-2011.
    4
      Konjunkturkorrigeret     saldo    ekskl.    engangsforanstaltninger    og     andre     midlertidige  foranstaltninger.
    Engangsforanstaltninger og andre midlertidige foranstaltninger udgør 1,4 % af BNP i 2009, 1,7 % i 2010, 1,1 % i 2011,
    0,9 % i 2012, 0,8 % i 2013 og 0,0 % i 2015. De er alle underskudsformindskende i henhold til det seneste program og vil
    formindske underskuddet med 0,2 % af BNP i 2010 i henhold til Kommissionens prognose fra foråret 2010. Grundet
    metodeforskelle betragtes engangsforanstaltningerne i programmet ikke som engangsforanstaltninger ifølge
DA                                                              5                                                               DA
 ---pagebreak---    Kommissionens definition. Ifølge Kommissionens definition ville engangsforanstaltningerne beløbe sig til 0,2 % af BNP
   (underskudsformindskende) i 2010 og nul i de resterende år.
   Kilde:
   Konvergensprogram (KP), Kommissionens prognoser fra foråret 2010 (KOM), beregninger foretaget af Kommissionens
   tjenestegrene.
DA                                                             6                                                         DA
 ---pagebreak---                                                   Forslag til
                                         RÅDETS AFGØRELSE
                        om et uforholdsmæssigt stort underskud i Danmark
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 126,
   stk. 6,
   under henvisning til forslag fra Europa-Kommissionen,
   under henvisning til Danmarks bemærkninger og
   ud fra følgende betragtninger:
   (1)     I henhold til artikel 126, stk. 1, i traktaten om Den Europæiske Unions funktionsmåde
           skal medlemsstaterne undgå uforholdsmæssigt store offentlige underskud.
   (2)     Stabilitets- og vækstpagten er baseret på målsætningen om sunde offentlige finanser
           som et middel til at styrke forudsætningerne for prisstabilitet og en stærk og
           vedblivende vækst, som fører til øget beskæftigelse.
   (3)     I henhold til proceduren i forbindelse med uforholdsmæssigt store underskud efter
           traktatens artikel 126, der er uddybet i Rådets forordning (EF) nr. 1467/97 om
           fremskyndelse og afklaring af gennemførelsen af proceduren i forbindelse med
           uforholdsmæssigt store underskud5 (der indgår i stabilitets- og vækstpagten), skal der
           vedtages en afgørelse om, at der foreligger et uforholdsmæssigt stort underskud.
           Protokollen om proceduren i forbindelse med uforholdsmæssigt store underskud, der
           er knyttet som bilag til traktaten, indeholder yderligere bestemmelser om
           gennemførelsen af proceduren i forbindelse med uforholdsmæssigt store underskud.
           Rådets forordning (EF) nr. 479/20096 indeholder detaljerede regler og definitioner
           med henblik på anvendelsen af bestemmelserne i nævnte protokol.
   (4)     I 2005 blev stabilitets- og vækstpagten ændret for at gøre den mere virkningsfuld og
           styrke dens økonomiske fundament samt sikre de offentlige finansers holdbarhed på
           lang sigt. Ændringen tjente til at sikre, at der især blev taget hensyn til hele den
           økonomiske og budgetmæssige situation i alle faser af proceduren i forbindelse med
           uforholdsmæssigt store underskud. På den måde bliver stabilitets- og vækstpagten en
   5
           EFT L 209 af 2.8.1997, s. 6.
   6
           EUT L 145 af 10.6.2009, s. 1.
DA                                                    7                                           DA
 ---pagebreak---        ramme, der kan benyttes som støtte for politiske initiativer, der hurtigt kan gøre de
       offentlige finanser sunde igen i en given økonomisk kontekst.
   (5) Ifølge traktatens artikel 126, stk. 5, skal Kommissionen afgive en udtalelse til Rådet,
       hvis den finder, at der er eller kan opstå et uforholdsmæssigt stort underskud i en
       medlemsstat. Med henvisning til sin egen rapport udarbejdet i henhold til artikel 126,
       stk. 3, og Det Økonomiske og Finansielle Udvalgs udtalelse i henhold til artikel 126,
       stk. 4, konkluderede Kommissionen, at der forelå et uforholdsmæssigt stort underskud
       i Danmark. Kommissionen afgav derfor en sådan udtalelse til Rådet vedrørende
       Danmark den [15. juni 2010]7.
   (6) Traktatens artikel 126, stk. 6, fastsætter, at Rådet skal tage hensyn til de
       bemærkninger, som den pågældende medlemsstat måtte ønske at fremsætte, inden det
       efter en generel vurdering fastslår, om der foreligger et uforholdsmæssigt stort
       underskud. For Danmark fører den generelle vurdering til følgende konklusioner.
   (7) Ifølge de oplysninger, som de danske myndigheder indsendte i april 2010, forventes
       det offentlige underskud i Danmark i 2010 at blive på 5,4 % af BNP og således
       overskride referenceværdien på 3 % af BNP. Det forventede underskud ligger ikke tæt
       på referenceværdien på 3 % af BNP, men den forventede overskridelse af
       referenceværdien kan betegnes som exceptionel i traktatens og stabilitets- og
       vækstpagtens forstand. Navnlig var den resultatet af et alvorligt økonomisk tilbageslag
       i traktatens og stabilitets- og vækstpagtens forstand. I henhold til Kommissionens
       prognose fra foråret 2010 skrumpede det reale BNP i Danmark med 4,9 % i 2009, men
       det forventes at vokse med 1,6 % i 2010. Underskuddet i 2010 er en konsekvens af
       både den økonomiske nedgang og de stimulerende foranstaltninger, som de danske
       myndigheder har truffet i overensstemmelse med den europæiske økonomiske
       genopretningsplan. Den forventede overskridelse af referenceværdien kan imidlertid
       ikke betegnes som midlertidig. I henhold til Kommissionens prognose fra foråret 2010
       vil underskuddet falde til 4,9 % af BNP i 2011 med uændret politik8. Traktatens
       underskudskriterium er ikke overholdt.
   (8) Ifølge de oplysninger, som de danske myndigheder indsendte i april 2010, ligger den
       offentlige bruttogæld fortsat under referenceværdien på 60 % af BNP, og den
       forventes at komme til at andrage 45,1 % af BNP i 2010. I henhold til Kommissionens
       prognose fra foråret 2010 vil gældskvoten udgøre 46 % af BNP i 2010 og vokse til
       49,5 % af BNP i 2011, men den forbliver under referenceværdien på 60 % af BNP.
       Traktatens gældskriterium er opfyldt.
   (9) I henhold til artikel 2, stk. 4, i Rådets forordning (EF) nr. 1467/97 kan der kun tages
       hensyn til "relevante forhold" i de faser, der fører frem til Rådets afgørelse om et
       uforholdsmæssigt stort underskud i henhold til artikel 126, stk. 6, hvis den dobbelte
       betingelse, nemlig at underskuddet fortsat ligger tæt på referenceværdien, og
       overskridelsen af referenceværdien er midlertidig, er fuldstændig opfyldt. I Danmarks
   7
       Alle dokumenter vedrørende proceduren i forbindelse med det uforholdsmæssigt store underskud i
       Danmark findes på følgende websted:
       http://ec.europa.eu/economy_finance/sgp/deficit/countries/index_en.htm.
   8
       Prognosen baseret på uændret politik tager hensyn til, at de ekstraordinære foranstaltninger forbundet
       med krisen trækkes (delvist) tilbage.
DA                                                  8                                                         DA
 ---pagebreak---           tilfælde er denne dobbelte betingelse ikke opfyldt. Derfor tages der ikke hensyn til
          andre relevante forhold i de faser, der fører frem til denne afgørelse —
   VEDTAGET DENNE AFGØRELSE:
                                                Artikel 1
   Det fastslås efter en generel vurdering, at der foreligger et uforholdsmæssigt stort underskud i
   Danmark.
                                                Artikel 2
   Denne afgørelse er rettet til Kongeriget Danmark.
   Udfærdiget i Bruxelles, den
                                                 På Rådets vegne
                                                 […]
                                                 Formand
DA                                                  9                                               DA